**Sekolah Menengah Kebangsaan Bagan Terap** atau nama ringkasnya *SMK Bagan Terap*, merupakan sebuah Sekolah Menengah Kebangsaan yang terletak di Jalan Besar, Pekan Bagan Terap.

Pada 2020, Sekolah Menengah Kebangsaan Bagan Terap memiliki 356 pelajar lelaki dan 317 pelajar perempuan, menjadikan jumlah keseluruhan murid seramai 673 orang. Ia mempunyai seramai 75 orang guru.2021

Sejarah
-------

Sekolah Menengah Kebangsaan Bagan Terap terletak di kawasan seluas 7.5 ekar. Ia terletak berhampiran Pekan Bagan Terap. Mukim Sungai Panjang dan dalam daerah Sabak Bernam. Sekolah ini dibina pada tahun 1976 dan mula digunakan pada Januari 1977. Jumlah pelajar pada ketika itu seramai 157 orang dalam tingkatan satu. Gurunya pula seramai 7 orang dan pengetua pertamanya ialah Tuan Haji Jamil bin Kudu sementara guru penolong kanannya ialah Encik Hamzah bin Hussein. Perasmian penubuhan sekolah ialah pada April 1978 oleh Menteri Pendidikan ketika itu, Yang Berhormat Dato' Musa Hitam.

Pada peringkat awal, sekolah ini hanya mengandungi 2 blok bangunan yang mengandungi kelas dan pejabat, 2 unit rumah guru dan sebuah kantin. Pada pertengahan tahun 1981, 2 blok bangunan baru dibina dan juga memulakan pengambilan pelajar tingkatan 4 dan tingkatan 5 Aliran Sastera. awal tahun 1994, 2 blok bangunan asrama harian, 1 blok bangunan 4 tingkat dan 1 blok bengkel Kemahiran Hidup mula dibina untuk menampung kekurangan bilik darjah serta bilik guru dan digunakan pada tahun 2000. sekali lagi pada tahun 2008, telah dibina 1 blok 4 tingkat dan beroperasi pada Julai 2009. pada awal tahun 2010, sebuah lagi blok ditambah yang mengandungi dua bilik untuk kegunaan Pendidikan Khas dan pertengahan Jun 2010, pembesaran surau mula dijalankan.

Pada tahun 2007, SMK Bagan Terap telah dibenarkan membuka 2 kelas untuk Tingkatan 6. dan seramai 5 orang pelajar sulung SMK Bagan Terap lepasan STPM 2008 telah melanjutkan pengajian di Universiti awam. Pada awal tahun 2012, secara rasminya telah dibuka bilik kuliah yang dapat memuatkan 40 pelajar dan dirasmikan oleh Dr Mohammad Khir Toyo.

Pencapaian
----------

- Pertandingan Junior Animation Challenge - Johan Peringkat Kebangsaan & Negeri (Tahun 2023) 

1. 

1. 

1. 

- Pertandingan Penulisan Karya Khas Bulan Terbit - Johan Peringkat Kebangsaan (Tahun 2023)

- UKM National Truss Bridge Competition - Naib Johan & Gold Award Peringkat Kebangsaan (Tahun 2023)

- Pertandingan STEMPreneur - Tempat Keempat Peringkat Kebangsaan & Naib Johan Peringkat Negeri (Tahun 2022)

- Malaysia Rocket Competition - Gold Award & Fastest Roket Award Peringkat Kebangsaan (Tahun 2023)

- Pertandingan Senior Apprentice NASSTEF - Gold Award Peringkat Kebangsaan (Tahun 2023)

- Sayembara Deklamasi Sajak Kemerdekaan i-Guru - Anugerah Emas Peringkat Kebangsaan (Tahun 2022)

- Pertandingan Video Kreatif STEM SEPADU - Anugerah Perak Peringkat Kebangsaan (Tahun 2023)

- Pertandingan Kuiz Melawan Kebakaran - Anugerah Perak & Gangsa Peringkat Kebangsaan (Tahun 2021)

- Pertandingan Young STEMist Conference (Sains Kehidupan) - Johan Peringkat Negeri (Tahun 2023)

- Pertandingan Teknologi Pelancaran Roket Air - Johan Peringkat Negeri (Tahun 2023)

- Pertandingan Bridge Building - Johan Peringkat Negeri (Tahun 2023)

- Pertandingan Young STEMist Innovation & Invention Conference (Sains Kehidupan) - Johan Peringkat Negeri (Tahun 2022)

- Pertandingan Young Innovators Fair (Kejuruteraan) - Naib Johan Peringkat Negeri (Tahun 2023)

- Pertandingan Menulis Sajak 'Mana Mungkin Palestinaku' - Naib Johan Peringkat Negeri (Tahun 2021)

- Pertandingan STEM Talent Show - Tempat Keempat Peringkat Negeri (Tahun 2023)

- Pertandingan Young Innovators Fair (Matematik) - Tempat Keempat Peringkat Negeri (Tahun 2023)

Alamat
------

Sekolah Menengah Kebangsaan Bagan Terap
Jalan Besar, Pekan Bagan Terap
Selangor, Malaysia
Telefon: 0332161643
Faks: 0332162096

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

*